《和陈正言谠题尊贤堂二首》
宋代·谭景先

孰识东坡第一仙，谪来儋耳久悠然。
潜心学易忘忧患，筑屋闲居度岁年。
兴遣不为哀屈事，情高尝见和陶篇。
拜公遗像浑如在，曾与乡人恭敬贤。

作者简介：谭景先，孝宗淳熙六年（一一七九）为郁林州通判（清雍正《广西通志》卷五一）。后知琼州，以苏轼故居为尊贤堂。事见《粤西文载》卷二二《重修郁林子城记》、《永乐大典》卷七二三七引《琼台郡志》。今录诗三首。